ועדת המדע והטכנולוגיה, כנסת 18, פרוטוקול מספר 37, 2010-02-16 10:00

מאיר שטרית: בוקר טוב.

מאיר שטרית: אני פותח את הישיבה.

מאיר שטרית: אני מודה לכל אלה שבאו להשתתף בישיבה.

מאיר שטרית: בינינו אנשים ממשרד החינוך, מאיגוד האינטרנט, ממרכז סוציו- אנתרופולוגי באוניברסיטת חיפה, סנגוריה ציבורית לנוער, מחלק הנוער משטרת ישראל, מנהלי בתי ספר, יושב ראש הנהגת ההורים הארצי והירושלמי, אחראית ממשל תאגידי וקשרי קהילה, יושב איתנו הממונה על מאגרי מידע במשרד המשפטים, נמצאים איתנו פה נציגים של משרדי ממשלה שנים.

מאיר שטרית: הדיון היום הוא דיון חשוב.

מאיר שטרית: האינטרנט הוא כלי יוצא מן הכלל וטכנולוגיה שפותחת הרבה מאוד חלונות כמעט לכל אדם שיש לו רצון ועניין להיכנס לשם בשביל מידע ופותחת אפשרויות לאנשים להסתכל על מגוון המידע שישנו בעולם.

מאיר שטרית: בעצם יש הצפה של מידע ויש הרבה תועלת למי שמשתמש באופן נכון.

מאיר שטרית: חז"ל אמרו פעם, יש מושג שנקרא "תער בידי קוף".

מאיר שטרית: תער אפשר להשתמש בו כדי להתגלח אבל מצד שני אפשר לתת אותו בידי קוף ולחתוך את הגרון.

מאיר שטרית: השאלה איננה אם הכלי הוא חשוב או לא.

מאיר שטרית: אין ויכוח על זה שהאינטרנט הוא כלי מדהים ושינה את העולם.

מאיר שטרית: הפך את העולם לכפר גלובלי קטן שהכול בו פתוח.

מאיר שטרית: אבל מצד שני האינטרנט הוא גם כזה שאופן הפעלתו שאין עליו כמעט שום בקרה והוא צופן בחובו הרבה סכנות בעיקר לילדים אבל גם להורים.

מאיר שטרית: מדינת ישראל לא ערוכה לטפל בסכנות הללו.

מאיר שטרית: מסתבר שאין חקיקה משמעותית כדי למנוע את הסכנות הללו או לאכוף מניעת סכנות והדברים לפעמים הם מחרידים.

מאיר שטרית: היום הובא לידיעתי על ידי מר נורי אזולאי שהוא מנכ"ל של חברה שנקראת Pure Sight ועיסוקה של החברה היא ביצירת טכנולוגיה להגנה להורים שמעוניינים בכך.

מאיר שטרית: הטכנולוגיה הזאת נמצאת במדינות רבות וגם בארץ, הטכנולוגיה מאפשרת לעשות סינון של תכנים שונים על פי ההחלטה של ההורים.

מאיר שטרית: הוא הביא לידיעתי ידיעה.

מאיר שטרית: "תלמידת שכבה י' הגישה תלונה במשטרה נגד תלמיד אחר בטענה כי הוא צילם אותה בשעה שקיימו יחסי מין וגבה מבני שכבתם תשלום עבור הצפייה".

מאיר שטרית: אתה שואל את עצמך מה אפשר לעשות עם ילד כזה היום על פי החוק?

מאיר שטרית: התשובה היא כמעט שום דבר.

מאיר שטרית: היום בספר החוקים של ישראל זה לא נחשב עבירה.

יונתן קלינגר: חבר הכנסת שטרית זו החזקה של תועבה של קטינים וזו עבירה פלילית לכל דבר.

מאיר שטרית: זה לגמרי לא ברור.

מאיר שטרית: יש אמנם חוק שאוסר על החזקת תמונות של קטינים אבל מבחינה משפטית זה לא מעוגן.

מאיר שטרית: אלו היה חוק שהיה מאפשר לעצור את הילד ולשים אותו בכלא על שימוש של דברי תועבה אז אולי זה היה מרתיע.

מאיר שטרית: זו רק דוגמה.

מאיר שטרית: אנחנו נחשפנו הרבה מאוד של פגיעה בילדים על ידי פדופילים, של שימוש באינטרנט למשיכת אזרח ישראלי על ידי מחבלת פלשתינאי למפגש שהביא בסופו של דבר לרציחתו, וכדומה וכדומה, הסכנות ברחוב האינטרנטי הן רבות.

מאיר שטרית: הדבר מחייב נקיטת צעדים.

מאיר שטרית: מצד אחד חינוך והדרכה כדי ללמד את הילדים להשתמש נכון באינטרנט.

מאיר שטרית: צריך לנקוט באמצעי הגנה ואמצעי אכיפה דרך חקיקה.

מאיר שטרית: צריך לנקוט בשילוב של דברים.

מאיר שטרית: האינטרנט יכול להוות אם לא סכנת נפש הרי סכנות חברתיות ואחרות.

מאיר שטרית: הסכנות הן לא מצד עבירות מין או סמים או רצח או טרור.

מאיר שטרית: יש סכנות אחרות יותר פשוטות – כלכליות.

מאיר שטרית: למשל, העובדה שילדים מתפתים להיכנס לאינטרנט כשהם רואים כל מיני מודעות שמושכות אותם להשתמש במוצרים.

מאיר שטרית: לסמס שאולי יזכו בפרסים.

מאיר שטרית: לדוגמה אדם שכותב לחברת מיקרופייל.

מאיר שטרית: "ביום שישי האחרון בתי אסתר שמעוני בת ה-8 תלמידה בכיתה ג' התכתבה בפייס בוק עם חברות.

מאיר שטרית: פתאום קפצה לה מודעה: לאפ טופ במתנה.

מאיר שטרית: בתי עם שיקול דעת של ילדה בת 8 חשבה שהיא מגשימה חלום, היא הולכת לזכות בלאפ טופ.

מאיר שטרית: היא היתה שהמודה הזאת תפורה במיוחד בשבילה.

מאיר שטרית: כאשר נכנסה למודעה התבקשה להעביר מספר הנייד שלה.

מאיר שטרית: הנייד חסום ואכן באה אתראה לא תומך.

מאיר שטרית: לכן החליטה בתי בזמן שאימה ישנה לקחת את הנייד שלה ולרשום את המספר באינטרנט.

מאיר שטרית: 52 הודעת אס.

מאיר שטרית: אם.

מאיר שטרית: אס יצאו מהנייד ללא ידיעתה.

מאיר שטרית: ביררתי מה קורה.

מאיר שטרית: הסתבר שהתעוררתי מאוחר מדי.

מאיר שטרית: בתי כדי לזכות בלאפ טופ שלחה כבר 52 מסרונים.

מאיר שטרית: לא קיבלה שום הודעה שזכתה בלאפ טופ.

מאיר שטרית: נדהמתי לגלות עד כמה החברה מרשה לעצמה להונות ילדים על מנת להוציא כספים במרמה.

מאיר שטרית: מדוע לא הגבלתם בהודעת

מאיר שטרית: כם על לאפ טופ וביקשתם תאריך לידה.

מאיר שטרית: הקריאה הזו גורמת לכל ילד להבין שלאפ טופ מחכה רק לו.

מאיר שטרית: בשיחת טלפון שקיימתי הבנתי שכל מסרון הוא 3 שקלים לפני מע"מ.

מאיר שטרית: נכפיל את זה ב-52 זה 156 שקל לפני מע"מ".

מאיר שטרית: והוא מתלונן.

מאיר שטרית: אני מביא את זה כדוגמה לשימוש של כלי תקשורת כדי לספוג כסף מאנשים.

מאיר שטרית: ישנם שימושים שונים שאנשים עושים דרך האינטרנט או אפילו דרך הפלאפונים ואנשים נדרשים לשלם עבור שליחת מסרונים בלי שיש איתם חוזה שיכול לחייב אותם.

מאיר שטרית: הדברים לא מוסדרים.

מאיר שטרית: יש מעין ג'ונגל בעיקר בתחום האינטרנט בישראל שמחייב הסדרה.

מאיר שטרית: והוועדה הזו רואה את עצמה כאחראית לעניין הזה.

מאיר שטרית: התחלתי לעשות שורה של חקיקות בתחום הזה.

מאיר שטרית: אנחנו נפגשים היום כדי ללמוד, כדי לשמוע מאנשים מזוויות שונות של ראייה.

מאיר שטרית: מיוצגים פה מגוון רחב של אנשים ושל דעות.

מאיר שטרית: ונחשוב ביחד מה ניתן לעשות.

מאיר שטרית: ננסה ללמוד מה עשו במקומות אחרים בעולם.

מאיר שטרית: היו הצעות חוק שנכשלו בכנסת לעשות צנזורה.

מאיר שטרית: יש לזה התנגדות.

מאיר שטרית: ללא צנזורה צריך ליצור כלים של סינון.

מאיר שטרית: נמצאת איתנו חברת הכנסת לשעבר מלי פולישוק שהיתה יושבת ראש ועדת המדע בכנסת הקודמת.

מאיר שטרית: אני שמח שהיא נמצאת איתנו.

מאיר שטרית: היא מגיעה לכנסת מפעם לפעם ומשתתפת בדיונים של ועדת המדע.

מאיר שטרית: אני שמח תמיד לראות אותך.

מאיר שטרית: אני אתן רשות דיבור לצביה אלגלי, יועצת לשימוש נבון של איגוד האינטרנט הישראלי.

מאיר שטרית: היא מציגה מצגת בנושא "חיים ברשת".

מאיר שטרית: בבקשה.

צביה אלגלי: אני יועצת ל"גישה בטוחה" באיגוד האינטרנט הישראלי.

צביה אלגלי: אני הולכת להראות לכם דוגמאות של מקרים שאני אוספת.

צביה אלגלי: אני אראה לכם כמה דוגמאות מעניינות למה שחבר הכנסת שטרית כינה שימוש נבון ולא נבון דרך האינטרנט.

צביה אלגלי: השנה היום הבינלאומי לאינטרנט בטוח עוסק בצורה מאוד אינטנסיבית בתחום של חיים ברשת.

צביה אלגלי: הכוונה היא לרשתות חברתיות.

צביה אלגלי: יש פה כמה תזכורות כדי שלא נשכח איפה אנחנו חיים ובעיקר איפה ילדים ובני נוער חיים.

צביה אלגלי: יש את השפה של הרשת.

צביה אלגלי: הדברים היפים שאפשר למצוא ברשת, מעט דוגמאות, מצד שמאל, אות איגוד האינטרנט להתנדבות ברשת.

צביה אלגלי: יש לנו את הוובקינס דבר מאוד חיובי, משחקים באינטרנט שילדים מפתחים מיומנויות יוצאות מן הכלל.

צביה אלגלי: יש למטה קבוצת שנאה לדבר שראוי לשנוא אותו.

צביה אלגלי: "גם אני שונא שמעשנים לידי" שאפשר להצטרף.

צביה אלגלי: מצד ימין למטה כל הנושא של U TUBE .

צביה אלגלי: שניים מהבנים שלי עשו קורס שלם בציור, גרפיטי, רישום ואקוורל הכול דרך סרטונים של U TUBE.

צביה אלגלי: למדו לצייר.

צביה אלגלי: ועוד דוגמה הנושא של למידה מתוקשבת שיש לה היום במה הולכת וגדלה.

צביה אלגלי: מה שרואים פה זו דוגמה לפורום שבעזרתו מורה למתמטיקה מלמדת שיעורים וירטואליים לקבוצה שקשה לה מאוד להיפגש איתה.

צביה אלגלי: הם מקבלים 4 שעות בשבוע.

צביה אלגלי: זו כבר שנה שנייה.

צביה אלגלי: יש לה הצלחה בבגרות יוצאת מן הכלל.

צביה אלגלי: הילדים מקבלים טיפול אישי ברשת כמעט בכל שעות היממה.

צביה אלגלי: הדוגמאות המעציבות יותר.

צביה אלגלי: פטריות שצצות אחרי הגשם.

צביה אלגלי: שתי דוגמאות מה-FACE BOOK אחת בצד שמאל למעלה תלמיד.

צביה אלגלי: המורה רוצה סטירה?

צביה אלגלי: מורה: מה?

צביה אלגלי: תלמיד: המורה את מסתירה.

צביה אלגלי: אפשר להצטרף לקבוצה.

צביה אלגלי: יש דיון ער.

צביה אלגלי: הקבוצה מצד ימין, כל שונאי מורה לאנגלית.

צביה אלגלי: התופעה הזו של קבוצות שנאה ברשת כלפי מורים או ילדים אחד כלפי השני, תופעה נפוצה בצורה שקשה לתאר.

צביה אלגלי: אין יום שאני לא מקבלת פניות, הולכת לבתי ספר.

צביה אלגלי: בשבוע שעבר פגשתי מורה שמתעדת, הראתה לי קלסר, עשרות קבוצות שנאה נפתחו בחודשים האחרונים.

צביה אלגלי: כל המורות כבר נעלבו.

צביה אלגלי: כל הילדים כבר התנצלו.

צביה אלגלי: זו תופעה.

צביה אלגלי: יש כאן גם What the fuck?

צביה אלגלי: .

צביה אלגלי: כל הדברים הללו זה להיות אזרח הרשת ואנחנו מדברים על הצורך לדבר בשפה הגונה, לדעת להיעזר ולעזור.

צביה אלגלי: לא להעליב, לא לפגוע, ולא להפיץ שמועות.

צביה אלגלי: השקף הזה זה חלק ממצגת שמשרד החינוך מפיץ עכשיו ליום הבינלאומי.

צביה אלגלי: ואחרון חביב, לדעת למי לפנות כשנפגעים.

צביה אלגלי: יש בעיה בעניין הזה.

צביה אלגלי: אנחנו לא ממש יודעים מה לעשות ולא יודעים לאן להפנות את הילדים כאשר משהו קורה.

צביה אלגלי: האחריות שלנו לתת כלים לאנשים האלה שמופיעים פה לחיים שזה החיים ברשת.

מאיר שטרית: תודה רבה.

מאיר שטרית: רימון לוי נשיא איגוד האינטרנט.

רימון לוי: אלפי שנים של ניסיון שלנו של חיים במדבר, רוב שטח המדינה במדבר, לימד אותנו שלא צריך להרים עם היד אבן שמא יקפוץ עקרב.

רימון לוי: מאות שנים של חיים בעיר לימדו אותנו שיש להיזהר מלהסתובב באזורים מסוימים, בסמטאות בעיקר בשעות החשיכה.

רימון לוי: עשרות שנים של חיים בכביש לימדו אותנו שלא צריך לתת לילד מתחת לגיל 9 לחצות את הכביש לבד.

רימון לוי: בחיים ברשת הוותיקים מבינינו יש להם ניסיון של 20 שנה בסך הכול.

רימון לוי: אלה חיים חדשים שאנחנו עוד צריכים ללמוד איך להתנהג, איך להפיק גם את התועלת ואיך לנקוט בכללי זהירות ולפתח נורמות של התנהגות שצביה ציינה.

רימון לוי: כפי שעקרבים מתחת לאבנים לא מונעים מאיתנו לטייל במדבר, כפי שבעיות של פשיעה אורבנית לא מונעת מאיתנו לגור, לבלות, לחיות בעיר וכפי שתאונות דרכים לא מונעות מאיתנו לנצל את היתרונות העצומים של הניידות כך גם לגבי החיים ברשת, אנחנו צריכים ללמוד למקסם את התועלת תוך כדי מזעור בעיות.

רימון לוי: איגוד האינטרנט הישראלי הוא עמותה בלתי תלויה, עצמאית וכל מטרתה להרחיב את השימוש באינטרנט בישראל באמצעות הורדת חסמי גישה מכל הסוגים.

רימון לוי: גם טכנולוגיים, גם חברתיים וגם רגולטורים כדי שכל אחד יוכל להשתמש באינטרנט לפי צרכיו ולפי השקפת עולמו.

רימון לוי: אנחנו חברה פלורליסטית עם מגוון דעות והשקפות.

רימון לוי: לכל אחד יש מקום להשתמש באינטרנט לסיפוק צרכי למידה, בידור, מסחר וכישורים חברתיים.

רימון לוי: בנושא של שימוש ילדים ובני נוער אנחנו באיגוד פעילים מאז 2003 ואנחנו פועלים להגברת השימוש בשיתוף פעולה עם גורמים רבים בארץ ובעולם.

רימון לוי: כמה לקחים למדנו.

רימון לוי: אני רוצה לציין 4 נקודות שלמדנו גם מניסיוננו וגם מהניסיון בעולם.

רימון לוי: הדבר הראשון, יש צורך בשיתוף פעולה מתואם בין גורמים שונים ואם אין קואליציה רחבה גם מהמגזר הממשלתי גם מהמגזר העסקי וגם מהחברה האזרחית אין סיכוי להתמודד עם התופעה.

רימון לוי: צריך תיאום ושיתוף פעולה.

רימון לוי: הדבר השני שלמדנו זה שתנאי הכרחי לשינוי התנהגות של ילדים הוא מעורבות של ההורים.

רימון לוי: התעלמות מההורים במשחק נדון ישירות לכישלון.

רימון לוי: אין שום אמצעי אחר שיכול לבד לפתור את הבעיה.

רימון לוי: אפשר ליצור כלים לעזרה להורים אבל ההורים הם הגורם המרכזי.

רימון לוי: הם קהל היעד וצריך להגיע אליהם וצריך לעזור להם כי המשימה לא תמיד קלה.

רימון לוי: ועל זה נדבר, על תחושת חוסר האונים של חלק מההורים שנתקלים במצב שהם לא יודעים מה לעשות.

רימון לוי: תפקידנו הוא לדאוג לכך שהם ידעו מה לעשות.

רימון לוי: אין זבנג וגמרנו.

רימון לוי: זה הלקח השלישי.

רימון לוי: צודק חבר הכנסת שטרית כשהוא אומר שצריך לשלב כלים שונים.

רימון לוי: אני פחות מסכים עם האמירה שחוק כלשהו גם אם הוא היה ניתן ליישום היה פותר את הבעיה.

רימון לוי: לא רק שהוא לא היה פותר את הבעיה אמצעים טכנולוגיים וחקיקה עלולים ליצור את האפקט ההפוך.

רימון לוי: כולנו יודעים שסינון טכנולוגי או באמצעות חקיקה יכול להוות פתרון לחלק מההורים.

רימון לוי: הסכנה היא ביצירת התחושה אצל הורה שמשתמש בזה שהנה הוא מוגן והוא לא צריך לעשות שום פעולה אחרת.

רימון לוי: זה יוצר שאננות.

רימון לוי: ולא היא.

רימון לוי: כולנו יודעים ששימוש בסינון באמצעות טכנולוגיה או בחקיקה איננו יכול לפתור את הבעיה.

רימון לוי: יש דברים אחרים שהוא ממילא לא פותר לכן צריך להיות זהיר בפיתרונות של זבנג וגמרנו.

רימון לוי: הרבדים השונים כוללים כמובן פעילות חינוכית, הרחבה וסיוע להורים, הסדרה עצמית בין בעלי העניין, ניטור, הקמת מנגנוני דיווח, דבר שחסר בישראל.

רימון לוי: אין מקום אחד שהורה או מורה או ילד שמרגיש שהוא מוטרד או שנתקל בבעיה אין לו כתובת ידועה שהוא יכול לפנות ולקבל גם את ההפניה.

רימון לוי: חלק מהאירועים הם עבירה על החוק וצריך לדעת להעביר את זה לגורמי האכיפה.

רימון לוי: יש בעיות של התנהגות תרבותית שהן חוקיות לחלוטין אבל עדיין דורשות התערבות חינוכית או עזרה נפשית או עזרה אזרחית, תמיכה וכולי.

רימון לוי: וצריכה להיות כתובת שמי שמרגיש נפגע יכול לפנות ולקבל את הסיוע.

רימון לוי: הלקח הרביעי הוא זה עולה כסף.

רימון לוי: ולא מעט כסף.

רימון לוי: כל מדינה שהחליטה לעשות את זה בצורה רצינית גם דאגה לתקצב את הפעילות ברמה ארצית הן בתוכניות חינוכיות, הן בחיזוק תקנים במשטרה, הן בהסברה, הן במסעות פרסומת של מודעות.

רימון לוי: כל זה עולה כסף ומדינות רבות באירופה, באוסטרליה, בצפון אמריקה מתקצבות מתקציב הממשלה לא מעט כסף וגם מגייסות מהסקטור העסקי וגם מהחברה האזרחית את הסכומים של הכסף הנדרש כדי להפעיל את זה.

מאיר שטרית: שם נעשתה חקיקה.

רימון לוי: כפי שאמרתי צריכה להיות הסדרה וגם חקיקה.

רימון לוי: אין ספק.

רימון לוי: חקיקה בהחלט יכולה להועיל בשימוש נבון ובשילוב עם אמצעים אחרים.

רימון לוי: חקיקה לבד לא תועיל.

רימון לוי: צוות בתוך איגוד האינטרנט ברשותו של ד"ר נחמן אורון, חבר הנהלת האיגוד וגם אסתר סקורניק היא גם היתה שותפה לצוות.

רימון לוי: כמובן נאוה וצביה וגם מלכי יואש שסייע בהכנת תוכנית לאומית שהתקציר מוצג כאן להתמודדות עם הנושא של אזרחות דיגיטלית באינטרנט שכוללת גם לדעת איך להתנהג ואיך לקבל סיוע ומה לא לעשות, ממה להימנע.

רימון לוי: הגיש תוכנית.

רימון לוי: התקציר פה.

רימון לוי: התוכנית המלאה כוללת סקר על מה שנעשה במדינות העולם שכולל גם את ההקצבות וגם חקיקות שהיו וגם ממה שנעשה פה בישראל.

רימון לוי: מה שאנחנו לומדים מסקר במדינות העולם זה שיש פעילות אחת מרכזית שכולם מציעים.

רימון לוי: משרד התקשורת כחלק מ-IQ, International Tele Communication Union איגוד של כל משרדי התקשורת בעולם שהציב מטרה השנה לפעול להגנה על ילדים.

רימון לוי: כשהוא כותב את הקווים המנחים שלו כמו כל גורם אחר, כמו נסקו ואחרים הם מציינים בראש סדר העדיפות המלצה ראשונה, תעשה סקר של המצב המשפטי.

רימון לוי: המלצה שנייה, תקים קו חם.

רימון לוי: הקו החם שהוא מספר טלפון יוצר את התשתית לבניית כל המערך מסביב.

רימון לוי: ברגע שיש להם בעיה הם רוצים מספר טלפון כדי לקבל מענה אנושי, מקצועי, מיידי שיכול לעזור להם כולל מנגנוני דיווח או לספק האינטרנט וספק התוכן, לגורמי אכיפה כמו משטרה, משרד המשפטים, או לגורמים חינוכיים או מטפלים כמו שפי, עלם ואחרים.

רימון לוי: זה מה שאנחנו מציעים כ-action item מרכזי שכולנו נקים קואליציה להקמת הקו החם שכוללת גם את הצורך ביצירת הקשר עם כל הגורמים כדי שאותו מוקדן ידע למי להפנות את הדברים.

רימון לוי: תודה רבה.

מאיר שטרית: תודה רבה.

מאיר שטרית: עכשיו רשות הדיבור לרוני דיין מנהל אגף יישומי מחשב במשרד החינוך שיש לו מצגת על פעילות המשרד בתחום הזה.

רוני דיין: אני שמח על הדברים של רימון והחברים מאיגוד האינטרנט שהם שותפים בכירים לפעילויות שלנו.

רוני דיין: בגלל שנושא הביטחון ברשת הוא נושא לאומי מאוד חשוב המשרד נרתם לנושא הזה בכל עוצמתו, בכל יחידותיו.

רוני דיין: זה מתחיל בנו כמינהל מדע וטכנולוגיה, מינהל תקשוב ומערכות מידע שמטפל בכל הנושא של חסימות, הגנות.

רוני דיין: מינהל פדגוגי, אגף שפ"י והממונה על היחידה לפגיעה מינית שחברה אלינו השבוע בכל הנושא למניעת פגיעה מינית ברשת, הנציגה של היחידה לזכויות הילד נמצאת פה איתנו, מינהל חברה ונוער.

רוני דיין: כל יחידה במשרד קיבלה משימה והיא עוסקת בפיתוח בפעילויות שקשורות לתמיכה בביטחון של התלמיד כאשר הוא נמצא ברשת.

רוני דיין: הרעיון הוא שבתוך מערכות ההגנה שאנחנו מציבים אנחנו יכולים בתהליך ההוראתי בבית הספר להסביר לילדים איזה מנגנונים אנחנו מפעילים כך שהתלמידים בעצמם יכולים להכיר את המנגנונים האלה ולבקש אותם מההורים כאשר הם חוזרים לבית.

רוני דיין: אנחנו מעבירים את ההדרכה ויוצרים את התובנות אצל התלמידים כדי שהם יגיעו איתם לבית ויחד עם ההורים יתכננו את ההגנה הנדרשת.

רוני דיין: בגלל שהנושא הזה חשוב ביותר גם לגופים נוספים וכבר נאמר פה שאי אפשר לבצע אותו לבד אנחנו חברנו למשרד התקשורת, צבא הגנה לישראל באמצעות חיילים שמסייעים לעבור בבתי ספר ונותנים הדרכות, משטרת ישראל, איגוד האינטרנט, חברת מייקרוסופט, עמותת אשנב, חברת סטרט-אפ סיד שעזרה לנו השנה כי ניסינו להיכנס לראש של הילדים כדי להבין את המשמעויות ולדבר איתם בשפה שלהם.

רוני דיין: כמובן חברת אינטל וחברות נוספות בגופי ההי טק השונים שמשתפים איתנו פעולה.

רוני דיין: בצורה הזאת אנחנו יוצרים צבא שלם של אנשים טובים שמסייעים.

רוני דיין: בקטע החוקתי נשמח לשמוע את משרד המשפטים.

רוני דיין: אנחנו רוצים לראות אושר בפנים של התלמידים כאשר הם נמצאים ברשת.

רוני דיין: אנחנו יכולים לראות אותם קוראים מידע וחדשות, משחקים שם, עושים כל פעולה, כולל למידה.

רוני דיין: בואו נשמע אחד מהילדים מה הוא אומר.

רוני דיין: הקלטה של תלמיד: נדבר על דברים שהם גם טובים באינטרנט אבל גם חוקיים.

רוני דיין: למשל שמעתם שפעם היו אנציקלופדיות.

רוני דיין: מי מכיר את זה כיום?

רוני דיין: מי שצריך איזשהו מידע יש ווקיפדיה.

רוני דיין: בטוח שזה יותר עדכני מאנציקלופדיה שמתעדכנות אחת לעשור.

רוני דיין: או למשל אתם זוכרים שכל יום בשעה 8 משודרת מהדורת חדשות בערוצי הטלוויזיה.

רוני דיין: מישהו באמת מקשיב לחדשות?

רוני דיין: הנושא הובן ונוכל להמשיך הלאה.

רוני דיין: כולנו חיים ברשת.

רוני דיין: מה אנחנו צריכים כדי להכשיר את הבוגרים שלנו כדי שיהיו צרכנים נכונים וידעו גם איך להתגונן בתוך הרשת?

רוני דיין: אנחנו מנצלים את הכלי הזה ללמידה גם אישית וגם שיתופית.

רוני דיין: הבניית ידע.

רוני דיין: רכישת מיומנויות של המאה ה-21.

רוני דיין: שימוש מושכל בכלי התקשוב.

רוני דיין: התנהגות אתית וערכית.

רוני דיין: הנושא של הימנעות ממצבי סיכון ואלימות ברשת.

רוני דיין: נושא עם דגש חזק בבתי הספר.

רוני דיין: יש הנחיות וחוזרים מיוחדים שמטפלים בנושא הזה ולמעט את התופעות האלה ככל שניתן.

רוני דיין: אנחנו נותנים תמיכה וסיוע ברשת לתלמידים שזקוקים לזה.

רוני דיין: אנחנו בודקים את האפשרות לשתול כפתור חכם בגלשן של התלמיד.

רוני דיין: אם הוא במצוקה הוא יכול ללחוץ על הכפתור הזה ומיד לקבל סיוע מגורם מקצועי אם זה פסיכולוג, אם זה יועץ חינוכי שמייעץ לו איך להיחלץ ממצב מביך שהוא עלול להיקלע אליו.

רוני דיין: אנחנו מדברים בשימוש במערכות הגנה וחסימה ברשת.

רוני דיין: אני אציג דוגמה של פעילות חינוכית שאנחנו מפעילים בקרב תלמידים שבאה מתוך מה שהם עושים מבלי משים.

רוני דיין: אנחנו רוצים שהם יבינו את החומרה של הבעיה.

רוני דיין: תוך כדי ההבנה שלה הם יוכלו להתמודד עם התופעה.

רוני דיין: אנחנו רוצים לחנך את הילדים לא למהר ללחוץ על send.

רוני דיין: כאן אנחנו רואים נושא של פגיעה מינית עד שזה מגיעה לתודעתה של התלמידה עצמה שלא היתה מודעת בכלל למה שנוצר.

רוני דיין: הפעילות הזאת מוצגת ביום הבינלאומי בבתי הספר.

רוני דיין: תלמידים יושבים על יד המחשבים, יפעילו את הפעילות הזאת.

רוני דיין: המורים והיועצים הפסיכולוגים ידברו עם התלמידים לאחר מכן כך שהם ילמדו אותם שכאשר הם נתקלים בתופעות כאלה איך להימנע, איך לעצור.

רוני דיין: לפני שעושים את השטות הבאה.

רוני דיין: אנחנו מתחילים את הפעילות כבר בכיתות ב' ג'.

רוני דיין: אנחנו מפתחים תוכניות לימודים וחומרי למידה.

רוני דיין: יש לנו בנושא הזה סטנדרטים.

רוני דיין: בתי הספר מחויבים לעמוד בסטנדרט שנקרא "אתיקה וערכים ברשת" שכולל לדעת מה הן הסכנות ברשת ואיך להתמודד איתן.

רוני דיין: כשאנחנו מחברים את תוכניות הלימוד אנחנו מתייעצים עם החברים שלנו במשטרה כי הם מציגים לנו את ההיבטים החוקיים.

רוני דיין: אנחנו מפיצים חוזרים למנהלי בתי הספר.

רוני דיין: השנה ביקשנו ממנהלי בתי הספר לוודא שדרך התלמידים הם מעבירים מסר להורים שאכן מתקיימת הפעילות הזאת.

רוני דיין: בכל בית ספר אנחנו מקימים צוות של "חיים ברשת" שכולל את הפסיכולוג, את היועץ החינוכי, מחנכי כיתות, אחראי מחשוב של בית הספר.

רוני דיין: הם כצוות צריכים לעבור כיתה כיתה ולוודא שכל תלמיד מקבל את המסרים, חווה את הפעילויות הלימודיות כך שאנחנו מקווים שהתהליך יצבור תאוצה בהרחבת התודעה של התלמידים לסכנות שקיימות ברשת.

רוני דיין: השנה נפעל ב-1400 בתי ספר יסודיים, 300 חטיבות, 50 תיכוניים, אלפי מורים, פסיכולוגים ויועצים חינוכיים משתתפים בזה.

רוני דיין: 150 שוטרים, חיילים ואנשי היי טק מסייעים לנו בפעילות הזאת.

רוני דיין: דרכי הפעילות שלנו.

רוני דיין: כל השנה המורים נדרשים ליידע את התלמידים בסכנות שקיימות ברשת.

רוני דיין: השבוע אנחנו מרכזים פעילות.

רוני דיין: חברנו לשבוע למניעת פגיעה מינית בנושא וכמובן מחר יום השיא בו מתקיימות פעילויות בכל בתי הספר.

רוני דיין: אני אתן לאחת החברות לצוותים של הפיתוח לדבר.

לימור הררי: אנחנו בעצם במהלכו של השבוע הלאומי אבל הפעילויות האלה מתקיימות במשך כל השנה כאשר אנחנו מפעילים סדנאות בחדרי מורים כדי שהמורים יכירו את התרבות של בני הנוער, הדילמות שלהם.

לימור הררי: אנחנו מפעילים סדנאות שעוסקות במצבי סיכון ברשת.

לימור הררי: כלל ההורים אנחנו מקיימים סדנאות שמופיעות באתר משרד החינוך.

לימור הררי: יש לנו פורום סינכרוני בשיתוף משטרת ישראל ביום הלאומי עצמו שחוקר נוער עונה לשאלות של הורים.

לימור הררי: לתלמידים יש מגוון של פעילויות החל מתחרות צילומים עם חברת מיקרוסופט, משחקים ברשת, פעילויות שעוסקות בנושא של רשתות חברתיות.

לימור הררי: זה תדפיס של האתר שלנו שבו יש מגוון שלם של פעילויות שעומדות לרשות המורים וההורים לאורך כל השנה.

רוני דיין: אני מבקש שכולם יכירו את האתר הזה.

רוני דיין: יש בו חומרים גם להורים וגם למורים.

רוני דיין: דרך התלמידים מנסים להפיץ את המידע הזה להורים.

מאיר שטרית: תודה רבה.

מאיר שטרית: אני מעביר את רשות הדיבור לרב סמל הילה מזרחי, מחלק נוער משטרת ישראל.

מאיר שטרית: ואחריה סגן ניצב איציק שופן.

הילה מזרחי: מחלקת הנוער שותפה ליום השיא של שבוע האינטרנט הפתוח הלאומי.

הילה מזרחי: זאת השנה החמישית שאנחנו שותפים ליום השיא הזה.

הילה מזרחי: עובדי הנוער והמש"קים ממחלק הנוער מעבירים הרצאות ב-130 בתי ספר ברחבי הארץ.

הילה מזרחי: המצגת שלנו הותאמה לנושא שמשרד החינוך בחר וזה "החים ברשת".

הילה מזרחי: יוצגו לתלמידים הגדרות וידון מה היא עבירה פלילית, מה היא אחריות פלילית ושלושה חוקים רלוונטיים לחיים ברשת שהם: חוק הגנת הפרטיות, חוק איסור לשון הרע וחוק המחשבים.

הילה מזרחי: במקביל יוקם פורום שייתן מענה להורים, מורים ותלמידים.

הילה מזרחי: מלבד זאת נדון בנושא של אובדנות ברשת.

הילה מזרחי: המשטרה מאפשרת איתור הכי מהיר של כתובת ה-IP של המשתמש שמאיים באובדנות ברשת.

הילה מזרחי: המשטרה מטפלת ב-3-4 מקרים של איומי אובדנות ברשת בחודש ומצילה חיים.

הילה מזרחי: האיומים להתאבדות מגיעים אלינו דרך מנהלי הפורומים שיוצרים קשר עם המשטרה ומודיעה על האיום.

הילה מזרחי: המשטרה באמצעות צו מוציאה את ה-IP של הכתובת המדויקת.

הילה מזרחי: שולחים לשם יחידת סיור שנותן אבחון ראשוני של האירוע.

הילה מזרחי: במידה שזה משהו רציני מקפיצים גם את יחידת המו"מ.

הילה מזרחי: יש מרכז ארצי שקשוב לעניין הזה.

מאיר שטרית: בבקשה סגן ניצב איציק שופן.

איציק שופן: פן נוסף במיוחד מהפקת לקחים של פרשת הפדופיליה האחרונה.

איציק שופן: פדופיל סדרתי שנחשף לאחרונה שיחידת מחשבים מובחרת גילתה אותו.

איציק שופן: מדובר בקורבנות אילמים.

איציק שופן: הילדות בנות ה-8 עד 12 שזה הפרופיל השכיח לא סיפרו ולא יספרו לאף אחד מה שקרה.

איציק שופן: זאת הבטן הרכה בתהליך.

איציק שופן: אני מצטרף לדגש על החשיבות של ההשגחה ההורית בבית והמעורבות בפעילות של הילדים שלהם.

איציק שופן: כל המערכות שנוגעות לממשקי החיים של הילד שבסיומן אנחנו מגיעים ליכולת אכיפה צריכות לבוא ולהסתכל בגובה העיניים באותן קרבנות.

איציק שופן: אנחנו נתקלנו בילדות שאיתרנו שעברו אונס וסירבו לשתף פעולה כי הן מרגישות בושה ואשמה.

איציק שופן: ברור לנו בגלל הראיות שהן הותקפו מינית על ידי אותו פדופיל סדרתי ויש קושי לתרגם את הראיות שיש לנו לעדויות.

איציק שופן: המשטרה מטפלת בנושא העבריינות ברשת בכלל ובנושא פדופיליה בפרט.

איציק שופן: יש מעגל ארצי שבכל מחוז יש יחידה שמטפלת בעבירות מחשב בתחום הטריטוריה המחוזית.

איציק שופן: יש את היחידה עליה אני מופקד היחידה לחקירת פשעי מחשב שמטפלת באיומים ברמה הארצית והבינלאומית.

איציק שופן: נגזרת של אותם איומים והעבריינות ברשת שקשורה לילדים שהנושא העיקרי בזה זה הפדופיליה.

איציק שופן: אנחנו ברמת האכיפה נמצאים בקשר הדוק מאוד עם גורמי אינטרפול ובקשות סיוע בינלאומי שמגיעות אלינו כל שבוע.

איציק שופן: המקרה האחרון היה בקשת סיוע שרק הזיהוי שלה עקב אחרי 200 חשודים בארץ שנכנסו לאתרי פדופיליה, לפורומים של פדופיליה באירופה והורידו קבצי פדופיליה.

איציק שופן: אנחנו מדברים על מסה אדירה.

איציק שופן: פנייה אחת, 200 חשודים.

איציק שופן: בנוסף לזה אנחנו נמצאים בקשר עם גוף הקשור ב-G8 במתכונת של 24/7 לאירועים מרגע לרגע.

איציק שופן: במסגרת הפעילות שלנו זיהינו את הדיאלוג בין הפדופיל הישראלי לגרמני.

איציק שופן: הגרמני דיבר על זה שהוא הולך לעשות את מה שהוא חושב לעשות לבת שלו.

איציק שופן: אז אנחנו במהירות העברנו את המידע לרשויות המקבילות בגרמניה כדי שיבוצע סיכול מהיר.

איציק שופן: בהמשך לדברים האלה עומד להיפתח קשר מקוון עם מחשב האינטרפול בנושא פדופיליה.

איציק שופן: המשטרה אמורה לשלוח לארצות הברית הזמנה של ה-FBI שמתכננת בנושא האכיפה על הפדופיליה בעולם קורס בן 5 שבועות בארצות הברית.

איציק שופן: המשטרה תשלח נציג.

איציק שופן: אנחנו שותפים בהרצאות שנערכות בבתי ספר אבל לא רק בבתי ספר.

מאיר שטרית: מה גודל היחידה שלך?

איציק שיפון: גודל היחידה שלי 13 תקנים.

איציק שיפון: יש יחידות במחוזות השונים שהם אמונים על אכיפה טריטוריאלית בתחום המחוז שסדר הגודל שלהם נע בין 5 ל-10 אנשים.

איציק שיפון: בכל מחוז.

איציק שיפון: אנשי מחשבים שהוכשרו לאכיפה בעבירות השונות והם נותנים את המענה.

איציק שיפון: אנחנו גם נמצאים בקשר עם היחידה לפיקוח על עברייני מין בשב"ס.

איציק שיפון: חלק מהפיקוח שלהם דורש יכולת מחשובית.

איציק שיפון: היכולת שלהם לפקח על עבריינים שהשתחררו מבית הסוהר בתחום הרשת במחשב היא תלויה בשיתוף פעולה איתנו ואנחנו חברנו אליהם לתת את הסיוע.

איציק שיפון: למותר לציין הרשת פתחה לאותם פדופילים, אנחנו קוראים לזה, אם פעם פדופיל היה צריך לצאת לגינה הציבורית למעשה קיבצו לו באינטרנט את הילדים באותם פורומים מוגדרים שמיועדים לילדים בני 8-12.

איציק שיפון: המניפולציות שמופעלות עליהם הן ברמות כאלה שאדם מבוגר היה יכול ליפול בשבי שלהם כל שכן ילדות צעירות.

איציק שיפון: אחרי אותו ציד שאנחנו רואים בפורום פונקציונאלי של ילדים יש משיכה לצ'ט פרטי ב-ICQ פרטי כי אותם אנשים יודעים שיכולת הניטור ב-ICQ הפרטי והפיקוח הם פחותים מאשר אותם אתרים שמיועדים לילדים.

איציק שיפון: אנחנו נגיע לאופציות של כיווני החקיקה הנדרשים אבל הבעיה העיקרית ביכולת אכיפה ברשת זה נדיפות ארעית.

איציק שיפון: זאת אומרת היכולת של משתמש להסוות את המיקום שלו ואני לא רוצה לתת רעיונות אבל היכולת היא גבוהה מאוד.

איציק שיפון: משתמש קצה יכול לבצע את העבירה שלו באופן שהעקבות או יוסתרו לחלוטין או יובילו אותנו לבעיה של סמכות שיפוט של מדינות אחרות ואנחנו בחקיקה הקיימת בקצב התגובה, שהתגובה לאיומים באינטרנט צריכים להיות מהרגע להרגע, אם נידרש על כל פעילות להגיש בקשה לסיוע חקירתי באמצעות משרד המשפטים הקצב והזמן ברור לכולכם.

חנן לביא: שמי חנן.

חנן לביא: אני קשור לחברה שמתעסקת בדיוק בתחום הזה של הגנת ילדים מפני פדופילים ברשת.

חנן לביא: אנחנו חברת היי טק סטרט-אפ.

חנן לביא: הרעיון הוא בדיוק לנקודה שצוינה כאן.

חנן לביא: יש איזשהו מסך של אנונימיות מאחוריו מסתתרים אותם פדופילים ולכן הם מרשים לעצמם לעשות מה שהם רוצים.

חנן לביא: הטכנולוגיה שלנו מסוגלת לעקוב אחרי פדופילים גם אם הם משנים את השם שלהם.

חנן לביא: אבל לשנות על פי זה, זה להוציא את הכבל מהתקע ולהחזיר אותו מחדש.

חנן לביא: בלי שום קשר ל-ID שלהם או לשם שהם קראו לעצמם ובאמצעות הנקודה הזאת ההגנה הופכת להיות הרבה יותר חזקה.

חנן לביא: דיברו פה לפני על שיתוף פעולה של גופים שונים.

חנן לביא: אחת הבעיות היותר גדולות זה שיתוף פעולה של הורים עם עצמם.

חנן לביא: כי כמו שנאמר הפדופילים הם סדרתיים.

חנן לביא: אותו מקרה שקרה לפני שבועיים.

חנן לביא: הוא פעל נגד מאות ילדים.

חנן לביא: אם היו תופסים את המקרה הראשון או השני והיו מסוגלים לעקוב אחריו, המקרה השלישי כבר היה נמנע.

חנן לביא: והילדות האלה לא מספרות.

חנן לביא: אותם הורים אם הם היו משתמשים בטכנולוגיות המתאימות כדי לאפשר דיווח ומעקב פנימי מאותו בן אדם לא כזיהוי של אותו בן אדם אלא כיכולת לעקוב שיימנע המקרה הבא היינו מתקדמים בדרך לפתרון הבעיה.

מאיר שטרית: הטכנולוגיה שלכם זה דבר שעובד או היא עדיין בפיתוח?

חנן לביא: היא בפיתוח.

חנן לביא: יש ניצנים ראשונים.

מאיר שטרית: ניצב משנה שאלה נוספת.

מאיר שטרית: יש מדינות בעולם שהטיפול בפדופילים עלה מדרגה.

מאיר שטרית: שם פדופילים שהורשעו והשתחררו הולכים עם צמיד כמו אזיק אלקטרוני על הרגל או על היד וזה מדווח ברשת כל זמן נתון איפה הם נמצאים.

מאיר שטרית: חברה ישראלית עושה את השירות הזה בארצות הברית וגם במדינות אירופה.

מאיר שטרית: הצמית הזה מודיע כאשר הפדופיל מגיע למקום שיש בו ילדים, גן ילדים או בית ספר.

מאיר שטרית: מקבלים התראה מיידית מי הגיע מתי ולאן.

מאיר שטרית: יכולים לשלוח סיור כדי למנוע את גישתו למקום.

מאיר שטרית: מקבלים דיווח ומתעד את התנועות של אותו פדופיל.

מאיר שטרית: רשות הדיבור לאורי אזולאי, חברת Pure Sight

אורי אזולאי: הטכנולוגיה היום משווקת על ידי כל ספקי האינטרנט בארץ.

אורי אזולאי: אנחנו מגנים על 15 מיליון באינטרנט ברחבי העולם.

אורי אזולאי: הטכנולוגיה אינה מושלמת.

אורי אזולאי: יש לה חסרונות.

אורי אזולאי: אין הדרכה בבתי ספר בנושא מין באינטרנט.

אורי אזולאי: אני נמצא פה בוועדות כבר 4 שנים.

אורי אזולאי: אני מוכרח לציין שהשיח הרבה יותר עמוק.

אורי אזולאי: גם ההצעה של איגוד האינטרנט מצוינת.

אורי אזולאי: גם החומרים של משרד החינוך הם מעמיקים.

אורי אזולאי: לפני 4 שנים היו 3 ארגונים שדיברו על אינטרנט בטוח.

אורי אזולאי: היום יש למעלה מ-50 ארגונים ללא מטרות רווח שמדברים על הנושא הזה.

אורי אזולאי: המודעות הולכת וגדלה.

אורי אזולאי: אין ספק שהטיפול בבעיה צריך להיות על ידי 3 זרועות: אכיפה, חינוך והדרכה בטכנולוגיה.

אורי אזולאי: הטכנולוגיה התקדמה.

אורי אזולאי: התקדמנו לשלב הבא של אנליזה של תקשורת של ילדים.

אורי אזולאי: יש לנו טכנולוגיה שמוטמעת בנקודת הקצה.

אורי אזולאי: אני חייב לציין לטובה את המאמצים שלכם בפורומים.

אורי אזולאי: כאשר תוכנות מוטמעות בנקודות הקצה אפשר למשל לנטר את התקשורת של הילד לא מבחינת ההורה שיהיה האח הגדול אלא כאשר הילד או הילדה יוצאים במוצאי שבת למרכז יפו, שואלים לאן את הולכת?

אורי אזולאי: עם איזה חבר?

אורי אזולאי: מה את עושה?

אורי אזולאי: למה השאלות האלה לא נשאלות לגבי האינטרנט?

אורי אזולאי: וזה יפה לדבר על מעורבות הורית כאשר אין להורים כלים להיות מעורבים.

אורי אזולאי: ירימו לך דגלים כאשר דברים חשודים מתקיימים.

אורי אזולאי: היום יש טכנולוגיה שעושה זיהוי של תמונות.

אורי אזולאי: כאשר הילדה שלי תעלה תמונה שלה עירומה הטכנולוגיה הזאת תזהה את התמונה.

אורי אזולאי: יורם לי דגל, ישלח לי מסרון ואני אתקשר אליה.

אורי אזולאי: ברור שהדרכה וחינוך הם חשובים.

אורי אזולאי: אבל אכיפה חייבת להיות.

אורי אזולאי: וברור שצריך להכניס למודעות הורית את הטכנולוגיות האלה.

מאיר שטרית: איפה ה-15 מיליון ילדים שאתם מגנים עליהם?

אורי אזולאי: ארצות הברית, אוסטרליה, צרפת, ישראל, הרבה מאוד מדינות בעולם דרך ספקיות האינטרנט מתחילות לשווק את הדברים האלה.

אורי אזולאי: מסננת היא תוכנה שלנו.

אורי אזולאי: High Keeper היא מסננת שלנו.

אורי אזולאי: שמטרף היא מסננת שלנו.

אורי אזולאי: החברות מכרו את זה תחת שם אחר.

אורי אזולאי: הגרסאות החדשות עכשיו מנטרות צ'טים.

אורי אזולאי: ילד, נער או בוגר שדיבר במשך שעות בצ'ט הפרטי שלו כדי לקבל הוראות איך מתאבדים התוכנה הזאת היתה מונעת את ההתאבדות.

אורי אזולאי: יש משהו שנקרא filter evasion.

אורי אזולאי: זה כל הצירופים והפרמטוציות והסלנג והקיצורים שחוקרים אותם.

אורי אזולאי: יש חוקרי תוכן, פסיכולוגים שמפתחים תוכנות כדי לתפוס את כל הפרמוטציות האלה.

מאיר שטרית: מה שאתה אומר חמור בעיני כי אם יש טכנולוגיה שיכולה להתריע בפני הורים על זה שהילדים שלהם גולשים באתרי מין או נמצאים בצ'ט עם אנשים מסוכנים או פדופילים יכולים לעשות אנליזה של הדברים ולהרים דגל, זה הרבה יותר חכם ממה שההורים עושים היום שנכנסים ל-face book, אבל הילד הוא חכם יותר.

מאיר שטרית: חברות האינטרנט צריכות להבהיר להורים שיש אופציה.

מאיר שטרית: האויב של הטוב ביותר זה המצוין.

מאיר שטרית: אזולאי אומר שיש תוכנה שלא מרגלת אחרי הילד.

מאיר שטרית: היא מרימה דגל אדום שאומרת משהו קורה.

מאיר שטרית: אם יש תוכנה כזאת והורים לא יודעים על זה אז זה חוסר אחריות של הורה.

מאיר שטרית: אני נגד ריגול אחרי ילדים אבל אני בהחלט בעד זה שתהיה השגחה.

מאיר שטרית: חובתנו ליידע את ההורים שיש תוכנה כזאת שמרימה דגל שמשהו קורה.

מאיר שטרית: אני מעביר את רשות הדיבור לפרופסור גוסטבו מש, ראש המחלקה לסוציולוגיה ואנתרופולוגיה באוניברסיטת חיפה.

גוסטבו מש: אני נמצא כאן בשני כובעים.

גוסטבו מש: אחד כסוציולוג והכובע השני זה שכ-10 שנים אני חוקר את ההתנהגות של בני הנוער באינטרנט.

גוסטבו מש: כעת יוצא ספר באנגליה שכתבתי שמסכם את המחקר שנעשה בישראל, ארצות הברית, קנדה ואנגליה במבט השוואתי.

גוסטבו מש: אחת הבעיות המרכזיות זה גוף מידע.

גוסטבו מש: אנחנו מדברים על סכנות ברשת.

גוסטבו מש: אין לנו שום גוף מידע, שום מחקר רציני ושיטתי על מה הם האחוזים של ילדים שחשופים לכל אחת מהתופעות האלה.

גוסטבו מש: אנחנו לא מסוגלים היום בישראל בניגוד ל-3 מחקרים כאלה שנעשו בארצות הברית, 4 באנגליה, 3 באוסטרליה, 2 בקנדה.

גוסטבו מש: בישראל אין לנו שום ידע חוץ מהעיתון והסיפורים האנקדוטיים והשמועות.

גוסטבו מש: בנוסף, אנחנו מדברים על נושא הבריונות בבית ספר.

גוסטבו מש: זו תופעה שהיתה קיימת לפני האינטרנט.

גוסטבו מש: האינטרנט משנה אותה קצת.

גוסטבו מש: אנחנו לא יודעים כמה, מי ולמה.

גוסטבו מש: אנחנו רוצים רשת בטוחה.

גוסטבו מש: נכון יש טכנולוגיות אבל אף אחד לא בדק את היעילות של הטכנולוגיה במניעת תופעות מסוימות מן הסיבה הפשוטה שאנחנו לא חוקרים את התופעות האלה בישראל.

גוסטבו מש: לפני 3 שנים הגשתי הצעת מחקר לאיגוד האינטרנט.

גוסטבו מש: היא לא זכתה למימון.

גוסטבו מש: הגשתי לעוד מקומות וזה לא זכה במימון.

גוסטבו מש: אנחנו צריכים לדעת לא רק כמה ילדים אלא מה מאפיין אותם.

גוסטבו מש: אני מזדהה עם מה שסגן ניצב שופן אמר.

גוסטבו מש: תופעת הפשיעה היא תופעה מורכבת.

גוסטבו מש: אנחנו צריכים להסתכל עליה מצד העבריין, מצד הקורבן, ובעיקר מצד הקורבן הפוטנציאלי.

גוסטבו מש: חקיקה היא דבר נהדר אלא מה, רוב האוכלוסייה לא יודעת חוקים כי הם לא למדו בבית ספר למשפטים.

גוסטבו מש: פשוט הם לא יודעים.

גוסטבו מש: אנחנו גם לא יודעים בכל עבירה שהיא מי הם הקורבנות.

גוסטבו מש: משרד לביטחון פנים עושה כל 10 שנים סקר לקורבנות של פשיעה.

גוסטבו מש: הם יודעים שאין שום קשר בין קורבנות לבין העבריינות שרשומה במשטרה.

גוסטבו מש: אנשים רבים לא מתלוננים במשטרה.

גוסטבו מש: חלק מקבוצות הסיכון לקורבנות של עבריינות מחשב דומות לקבוצות סיכון של תופעות אחרות.

גוסטבו מש: אני חקרתי חשיפה מוגזמת לפורנוגרפיה ברשת בקרב בני נוער.

גוסטבו מש: מה שמאפיין בני נוער שצופים בפורנוגרפיה ברשת זה דברים שמאפיינים בני נוער בעייתיים בתחומים אחרים.

גוסטבו מש: אני לא מדבר על סקרנות מינית בגיל ההתבגרות.

גוסטבו מש: אני מדבר על שימוש מוגזם.

גוסטבו מש: לגבי פתרונות טכנולוגיים.

גוסטבו מש: פתרונות טכנולוגיים חלקם עובדים, חלקם לא עובדים.

גוסטבו מש: בדקתי את הנושא של בריונות ברשת.

גוסטבו מש: התברר שמעורבות הורים היא המגן מפני בריונות.

גוסטבו מש: אם אנחנו רוצים לעצור את העבריין חקיקה תעזור בתנאי שתהיה גם אכיפה ובתנאי שתהיה תלונה.

גוסטבו מש: 5

מאיר שטרית: תודה רבה.

מאיר שטרית: עורך דין יורם הכהן, הרשות למשפט, טכנולוגיה ומידע במשרד המשפטים.

יורם הכהן: אני רוצה לדבר על נושא הפרטיות שלא הוזכר פה כמעט לחלוטין.

יורם הכהן: פרטיות של ילדים.

יורם הכהן: כמעט לא דובר על שיח משפטי וזה מאוד חשוב.

יורם הכהן: בתור הורה ניהלתי ויכוח עם הילדים שלי על face book.

יורם הכהן: מעורבות הורית כל כך חשובה.

יורם הכהן: הורה שמקנה לילדים שלו את ההרגלים הנכונים ומסביר את המשמעויות יצטרך פחות תוכנות מעקב על מה שהילדים שלו עושים.

יורם הכהן: הביקוש לשירותים צריכים להיות מטופלים על ידי ההורים והמסגרת החינוכית.

יורם הכהן: אנחנו נענים למי שמציע שירותים.

יורם הכהן: זכות הפרטיות היא זכות יסוד חוקתי במשפט הישראלי.

יורם הכהן: היא קובעת שיש עניין של מידתיות.

יורם הכהן: אם אתה אתר אינטרנט ואתה אוסף מידע עליך לעשות זאת באופן מידתי.

יורם הכהן: בהקשר של פרטיות ילדים כאשר אנחנו מנסים לנתח למה ילדים זה מקרה מיוחד, זה שמנגנון ההסכמה העומד בליבו של העיקרון של הגנת הפרטיות אצל ילדים יש שאלה מה היא הסכמה לגבי פרטיות.

יורם הכהן: היום מופץ תזכיר על ידי משרד המשפטים לשינוי סמכויות האכיפה להגנת הפרטיות ושם יש מודל אחר.

יורם הכהן: אני מקווה שזה יעבור בכנסת.

יורם הכהן: אנחנו פועלים לשנות את החוקים לגבי קנסות מינהליים.

יורם הכהן: בנוסף, יש בשלבי סיום בדיקה שאנחנו עושים בקשר לקמפיין אינטרנטי שאסף מידע על ילדים.

יורם הכהן: יש פה תופעה והיא חייבת להיות מטופלת במישור הרגולטורי.

יורם הכהן: נאסף היום המון מידע על קטינים באתרי אינטרנט.

יורם הכהן: בתקנות הגנת הצרכן יש עיסוק בסוגיה של איסוף מידע על קטינים.

יורם הכהן: במערכת החקיקתית יש כבר תשתית לנושא הזה.

יורם הכהן: אנחנו מקיימים פעילות להגנת הפרטיות בשיתוף עם נציגות אירופית.

יורם הכהן: בין היתר מתוכננת פעילות בנושא פרטיות של קטינים.

יורם הכהן: אנחנו פונים לגופים שאוספים מידע ומבהירים להם כללי התנהגות.

יורם הכהן: יש כמה בעיות.

יורם הכהן: בעיה אחת היא בעיה בינלאומית, אתרים בינלאומיים פועלים לא במדינת ישראל.

יורם הכהן: אבל מכיוון שזו פעילות עולמית היכולת של רגולטור ישראלי לקבוע דברים היא מוגבלת.

יורם הכהן: הפתרון לזה הוא בפעילות בינלאומית מתואמת.

יורם הכהן: האיחוד האירופי למשל פנה אל מפעילים של face book, twiter and google , וכופה עליהם דברים.

יורם הכהן: בעיה שנייה שאנחנו לא יודעים מי הוא קטין באינטרנט.

יורם הכהן: אם אנחנו רוצים לכפות הוראות על גופים מסוימים שמוסרים מידע, face book למשל לא מאפשרת לילדים אלא מגיל 13 לפתוח חשבון כי צריך להכניס את תאריך הלידה אבל הילדים יודעים לרמות בעניין הזה.

יורם הכהן: יש פה בעיה.

יורם הכהן: דבר שלישי, קטין זה לא דבר אחיד.

יורם הכהן: ילדים גולשים היום מגיל 5.

יורם הכהן: אבל יש הבדל בגיל שצריך לטפל בו, פונקציה של ההתפתחות הרגשית של הילד.

יורם הכהן: זה במישור הרגולטורי.

יורם הכהן: צריך להעלות את המודעות הן בקרב ההורים והן בקרב הילדים להיבט של פרטיות.

יורם הכהן: איסוף פרטים אישים בעולם המסחרי גורמים לתהליכי מכירה של כל מיני מוצרים וזה משפיע על הכיס.

יורם הכהן: קיבלנו עלינו לארח באוקטובר 2010 בירושלים את הכנס הבינלאומי של רשויות הגנת מידע ופרטיות.

יורם הכהן: אחד התימות המרכזיות של הכנס הזה הולכת לבדוק את השאלה האם תפיסת הפרטיות השתנתה כתוצאה מהאינטרנט.

מאיר שטרית: תודה רבה.

מאיר שטרית: רשות דיבור לנתי ביאליסטוק יועץ בכיר למנכ"ל משרד התקשורת.

נתי ביאליסטוק: משרד התקשורת עוסק כרגע בשאלה הזאת בשני מישורים.

נתי ביאליסטוק: אחד שיתוף פעולה עם משרד החינוך שיזם דיון בנושא הזה ואנחנו מקימים ביחד איתו צוות חשיבה ומנכ"ל המשרד והשר נותנים לנושא חשיבות גדולה מאוד.

נתי ביאליסטוק: אנחנו מנסים לחשוב מה המקום של רגולציה בנושא האינטרנט.

נתי ביאליסטוק: להגיד רגולציה ואינטרנט במשפט אחד זה כמעט לדבר על "חזיר בהיכל".

נתי ביאליסטוק: לכן הקמנו שולחן עגול שחלק מהנוכחים שותפים בו.

נתי ביאליסטוק: כשאנחנו מדברים על הנושא של שימוש מושכל באינטרנט על ידי ילדים אנחנו לא יכולים שלא להתחשב בצורך לחנך את ההורים.

נתי ביאליסטוק: חלק ממערך החינוך של ילדים זה לא רק המערכת הפורמאלית.

נתי ביאליסטוק: גם ההורים צריכים להשתתף.

נתי ביאליסטוק: חשוב מאוד להציג בפני הורים סוג של אכיפה עצמית של תכנים או שימושים נכונים באינטרנט.

נתי ביאליסטוק: לא רק פדופיליה זו סכנה לילדים.

נתי ביאליסטוק: יש דבר כמו סמים.

נתי ביאליסטוק: צריך לתת את ההורים את הכלים לפיקוח ובקרה בתוך הבית.

נתי ביאליסטוק: קודם דובר על הפרטיות של הילד.

נתי ביאליסטוק: יש להגן על הילדים מפני חברות מסחריות.

נתי ביאליסטוק: לי יש 3 ילדים בבית ולאף אחד מהם אין מחשב.

נתי ביאליסטוק: כל המחשבים בבית הם שלי.

נתי ביאליסטוק: אני מתיר להם להשתמש בהם ואני עושה בקרה.

נתי ביאליסטוק: אני מאמין שנתתי להם את הכלים להבחין בין טוב לרע.

מאיר שטרית: יש הורים שלא יודעים להשתמש במחשב.

מאיר שטרית: רשות הדיבור ליונתן קלינגר.

מאיר שטרית: יונתן קלינגר היה פעיל מאוד בפורום של אשנב שזה ארגון שמנסה למנוע ניצול באינטרנט.

יונתן קלינגר: רק הערה.

יונתן קלינגר: הנציגים של המועצה לשלום הילד לא נמצאים פה כי יש להם כנס שנתי חשוב בבאר שבע.

יונתן קלינגר: עמותת אשנב פועלת כבר 11 שנים לקדם את השימוש הנבון באינטרנט גם של הורים וגם של ילדים.

יונתן קלינגר: בין היתר בשיתוף עם איגוד האינטרנט אנחנו מדריכים הורים במקומות העבודה ובבתי ספר.

יונתן קלינגר: בשיתוף עם משרד החינוך אנחנו מסייעים בהדרכות.

יונתן קלינגר: כשהתחלנו את הדיון זועזעת מילדה בת 8 ב-Face Book.

יונתן קלינגר: כדי להירשם לאתר הזה היא הפרה את התנאים כי כדי להירשם לFace Book היא צריכה להיות מעל גיל 13.

יונתן קלינגר: אבל פיקוח הורי לא צריך להיות ריגול.

יונתן קלינגר: חינוך הוא הדבר הטוב ביותר ובקרה היא תמיד רק משנית.

יונתן קלינגר: כי בשביל לראות מתי הילד כותב מילים כמו "להיפגש" או "לשכב" צריך לעבור על כל התעבורה שלו.

יונתן השלי: לא מדויק.

יונתן השלי: זה בדיוק מה שהוא אמר, בתוכנות של היום לא צריך לעבור על התעבורה.

יונתן השלי: ברגע שיש סכנה אתה תדע.

יונתן השלי: התוכנה עוברת על כל התעבורה ואם לתוכנה יש גישה לכל התעבורה יש פה סכנות אחרות שנפתחות.

אורי אזולאי: ההורה אחראי על ההתקנה בבית.

אורי אזולאי: זה לא האח הגדול.

יונתן קלינגר: יש גישה להורה לכל המידע של הילד.

יונתן קלינגר: נפתח פה מקום לדיון האם בכלל להורה יש זכות לפגוע בפרטיות של ילדים שלו.

יונתן קלינגר: בכדי לשמור על הילד שלך אין לך שום זכות לקרוא תכתובת אישית שלו גם אם היא מבוצעת על מחשב שלך.

יונתן קלינגר: יום יבוא והורה כזה יוכל להיות מועמד לדין פלילי על קריאת מכתב של ילד כי חוק הגנת הפרטיות אוסר על קריאה של מכתב של אדם אחר.

יונתן קלינגר: יורם, עולה פה השאלה האם להורה יש סמכות לקרוא מכתבים של הילדים שלו כשהוא אפוטרופוס חוקי שלו וזה עומד בניגוד עניינים.

יונתן קלינגר: וכן זאת שאלה שצריך לתת עליה את הדעת.

יונתן קלינגר: כשילדים עושים פעולה של סקסטינג אין הבדל וכן יש כאן החזקה של פורנוגרפיה של קטינים גם אם זה ילד בן 15 מצלם תמונה של ילדה בת 15.

יונתן קלינגר: המשטרה יכולה להתערב.

יונתן קלינגר: כשאנחנו מדברים על חקיקה בואו נחשוב איפה אנחנו כהורים יכולים להיות אחראים.

יונתן קלינגר: אם ילד נרשם לאתר משחקים באינטרנט וממלא את הפרטים שלו זה מידע שאתר משחקים לא צריך.

יונתן קלינגר: אם ילד נרשם לאתר רשת חברתית הוא לא תמיד חייב לתת את הכתובת בבית, את הגיל שלו, את השם המלא.

מאיר שטרית: רשות הדיבור לעורכת דין גלית מבורך הסנגורית הציבורית לנוער, מחוז המרכז.

גלית מבורך: אני מהסנגוריה הציבורית.

גלית מבורך: אני ממחוז תל אביב מרכז.

גלית מבורך: אני מנהלת את הנושא של ילדים שיש להם תיקים פליליים.

גלית מבורך: אנחנו באופן חריג פה אנשי בשורה היום, מכיוון שההסברה שדיברו עליה קודם לא באמצעים טכנולוגיים אלא באמצעות הרצאות נעשית דווקא מכיוון הסנגוריה הציבורית.

גלית מבורך: חברי במשטרה אפילו לא מכירים את כל הפרטים.

גלית מבורך: יש לנו שיתוף פעולה ראשון מסוגו שנמשך כבר שנה וחצי עם משרד החינוך.

גלית מבורך: הממונה על זכויות התלמיד במשרד החינוך הגברת טובה בן ארי למעשה יוזמת את המהלך הזה של תוכנית של הסברה למניעת עבירות.

גלית מבורך: אנחנו סנגוריה ציבורית.

גלית מבורך: אנחנו כאילו פועלים פה כנגד האינטרס של עצמנו משום שאנחנו מעוניינים לעבוד אבל אנחנו מעוניינים לעבוד בתיקים באמת גדולים ולא במעשי המשובה והקונדס שמגיעים אלינו היום.

גלית מבורך: להעליב מורה בפייס בוק או לזרוק שקית מים על תלמיד או לירוק על מישהו במסדרון בית ספר זה היום תיקים פליליים.

גלית מבורך: הכול זה כתבי אישום שמעסיקים את המשטרה.

גלית מבורך: המשטרה הופכת להיות סוג של משרד החינוך כאשר מנהלים לא מהססים להתלונן על רצף של מקרים שיכולים היו להיפתר באמצעים חינוכיים ואנחנו מוצאים את עצמנו עוסקים בפעולות שרובנו היינו עושים אותם כדבר בשגרה והיום נחשבים כעבירות פליליות.

גלית מבורך: אני לא מדברת על מקרי הקצה של הפגיעות והעבירות החמורות.

גלית מבורך: אני מדברת על זה שילד היום מעביר באנג עם גראס לחבר שלו בנסיבות חברתיות והילד הוא בן 13 והחבר בן 14 זו עבירה פלילית של הדחת קטין שיש בצידה 25 שנות מאסר.

גלית מבורך: ואז כשהוא צריך להתגייס לצבא הוא לא יכול להתגייס בגלל הרישום הפלילי.

גלית מבורך: אנחנו כסנגוריה יחד אם משרד החינוך מעדיפים קודם כל הסברה ואחר כך תטפל בעבירה.

גלית מבורך: יחד עם משרד החינוך עברנו כבר אצל 20 אלף ילדים שזו סנונית ראשונה.

גלית מבורך: זה לקח לנו כשנה וחצי.

גלית מבורך: ההסברה הזאת זוכה לקשב מלא בכיתות.

גלית מבורך: אני שולחת את הטובים ביותר שקיבלו הכשרה מיוחדת כיצד לדבר עם הנוער, שבקיאים בסעיפי החוק של הנוער, לשירות המבחן, לרשויות הטיפול, לקידום נוער, למשרד הרווחה, לחסות הנוער.

גלית מבורך: אנחנו מעדיפים להסביר קודם דווקא על ידי הדמות הסמכותית של הסנגור שמנוסה בייצוג יומיומי ותכוף של ילדים בעבירות פליליות והמודעות הזאת גם קשורה לעבירות שמתבצעות בחצר בית הספר במגרש המשחקים וגם עבירות שמתוכננות באמצעות קשירות קשר, הכנה לאיומים והתארגנות קבוצתית לעבירות שמבוצעות באינטרנט.

גלית מבורך: היום החיים שלהם הם ברשת ואין באמת הבדל בין עולם המחשב לעולם האמיתי.

גלית מבורך: צריך להסביר להם איפה נכנסת הפליליות אבל לא לעשות over פליליזציה של המעשים האלו.

מאיר שטרית: נמצאת איתנו פה נציגת ועד ההורים של ירושלים וועד ההורים הארצי.

מאיר שטרית: אתי בנימין בבקשה.

אתי בנימין: אני מבקשת לחלק את דברי לשניים.

אתי בנימין: אני אתייחס קודם למקומם של ההורים ואחר כך אתייחס למקומה של מערכת החינוך.

אתי בנימין: יש הורים שמתייחסים למחשב כבייבי סיטר של הילדים.

אתי בנימין: יש לנו קבוצה אחת של הורים שהיא אדישה, שמה שמעניין אותה זה לעשות קריירה, זה שקט בבית.

אתי בנימין: הילד יושב באינטרנט, אין לנו בעיה, הוא לא מפריע לנו, הוא לא מטרטר לנו את השכל.

אתי בנימין: והקבוצה האחרת של ההורים זו קבוצה שמאוד מעורבת במה שקורה לילדים שלהם.

אתי בנימין: זו קבוצה שאומרת המחשבים הם שלי, אני אחראי להם.

אתי בנימין: יש כאלה שיש להם תקשורת טובה עם הילדים שלהם והילדים מספרים להם כל מה שקורה.

אתי בנימין: אנחנו חייבים להביא למודעות ההורים את הסכנות באינטרנט.

אתי בנימין: אדוני היושב ראש חובה להכניס יותר תוכניות באמצעות משרד החינוך למען ההורים.

אתי בנימין: צריך להעלות את המודעות באמצעות התקשורת.

אתי בנימין: אני מקבלת אינספור תלונות של הורים, החברים של המורים ב-face book הם התלמידים שלהם.

אתי בנימין: הוועדה הזאת צריכה לצאת בקריאה לשר החינוך לאסור על המורים להיות חברים של התלמידים ב-face book.

מאיר שטרית: תודה רבה.

מאיר שטרית: הגר קוסטינובסקי, ארגון קשרי קהילה וממשל תאגידים של מיקרוסופט.

מאיר שטרית: בבקשה.

הגר קוסטינובסקי: במיקרוסופט ישראל כחלק מהאחריות האזרחית שלנו אנחנו מעלים את נושא המודעות לגלישה בטוחה.

הגר קוסטינובסקי: במסגרת זו יחד עם משרד החינוך יזמנו את היום הלאומי לאינטרנט בטוח.

הגר קוסטינובסקי: זו יוזמה שמתקיימת זו השנה השישית ברציפות.

הגר קוסטינובסקי: אנחנו חייבים לפעול בשני ערוצים מקבילים, גם הערוץ הטכנולוגי לצד הערוץ ההתנהגותי.

הגר קוסטינובסקי: מחר, יום האינטרנט הלאומי.

הגר קוסטינובסקי: כל עובדי החברה מתפזרים מצפון ועד דרום ומצטרפים למדריכים של שפ"י ומורים של משרד החינוך ושוטרים ומעבירים הדרכות בבתי הספר.

הגר קוסטינובסקי: מצד אחד יש עושר נפלא במדיום הזה שמאפשר לכל אדם ללמוד ולהתפתח אבל גם כמובן יש סכנות.

מאיר שטרית: רשות הדיבור לנציג ארגון ההורים הארצי השני, יהודה סקר.

יהודה סקר: אני שמעתי הרצאה, הבאתי להורים לתמיר ליאון שמרצה בפני מג"דים ופו"ם ומשטרה.

יהודה סקר: תשימו את המחשב בסלון.

יהודה סקר: זה הכול.

יהודה סקר: יש לילד זכויות.

יהודה סקר: ההערה שלי למשרד החינוך, יש קרוב ל-5000 בתי ספר בסך הכול.

יהודה סקר: אתם לא מגיעים לכל בתי הספר.

יהודה סקר: זה חבל.

יהודה סקר: דבר נוסף, לגבי ההגנות.

יהודה סקר: איך אתם תשלטו על זה שילדים לא יגלשו לאתרים פורנוגרפיים.

יהונתן השלי: אני המנכ"ל של חברת פראלרט.

יהונתן השלי: אנחנו תוכנה ששומרת על ילדים באינטרנט.

יהונתן השלי: פרלרט זה parent alret .

יהונתן השלי: אנחנו בשוק מ-2008.

יהונתן השלי: אנחנו החברה הראשונה בעולם שידעה לנטר תקשורת מצ'טים, מסנג'ר, ICQ.

יהונתן השלי: סכנות מאינטרנט לא באות מאתרים הן באות מאנשים.

יהונתן השלי: אם אנחנו רוצים לעשות משהו ברמה רגולטורית אין שום טעם בפילטר.

יהונתן השלי: אנחנו מתעסקים במה שקורה בתקשורת עצמה.

יהונתן השלי: ממרץ 2008 עד היום קיבלתי תלונות מהורים על 40 פדופילים.

יהונתן השלי: רובם חזרו להיות משוחררים.

יהונתן השלי: כשאנחנו באים למשטרה עם חומר השוטר שמקבל את התלונה אומר, הוא עוד לא עשה שום עבירה פלילית.

יהונתן השלי: כשאיש בן 40 מזמין ילדה בת 12 אליו הביתה הוא לא ביצע עבירה פלילית אם לא קרה משהו פיזי.

יהונתן השלי: וזו בעיה.

יהונתן השלי: יכול להיות שצריך פתרון ברמת חוק שמדבר על איזה כללי התנהגות מותרים בין מבוגר לילד ברשת.

יהונתן השלי: רשתות חברתיות מטשטשות גבולות.

יהונתן השלי: פעם היה ברור מה זה אתרים לילדים ומה זה אתרים למבוגרים.

יהונתן השלי: היום ב-face book מוצאים אנשים מבוגרים וילדים.

יהונתן השלי: אנחנו עושים מחקרים מה ילדים עושים כאשר הם באינטרנט.

יהונתן השלי: רוב ההורים מדברים על פרטיות והרבה פעמים זה כסות לדבר אחר.

יהונתן השלי: ילד לפני שהוא צריך פרטיות צריך גבולות, צריך ביטחון.

יהונתן השלי: באינטרנט אין פרטיות.

יהונתן השלי: אין דבר כזה.

יהונתן השלי: לילד יהיה פרטיות בחדר, תהיה לו פרטיות ביומן שלו, תהיה לו פרטיות בתיק.

יהונתן השלי: באינטרנט אין פרטיות.

מאיר שטרית: אחרון הדוברים ניר חינסקי.

מאיר שטרית: תחום אבטחת מידע במיקרוסופט.

ניר חינסקי: מיקרוסופט יש בה יכולת של בקרת הורים כחלק ממערכת ההפעלה.

ניר חינסקי: שם יכולות סינון כולל צ'טים, כולל תוכנות מסרים מידיים, אי מיילים.

ניר חינסקי: אני אפילו יכול לראות איזה סרטים הילד ראה במחשב.

ניר חינסקי: מי שאין לו מערכת הפעלה מיקרוסופט מציעה חינם בעברית תוכנה שנקראת בטיחות משפחתית.

ניר חינסקי: בנושא הזה לא צריך לחפש רחוק.

ניר חינסקי: אם דיברנו על 15 מיליון משתמשים קודם אז במערכות הפעלה של מיקרוסופט בעולם משתמשים מיליארד אנשים.

ניר חינסקי: נציגי המשטרה דיברו פה על שיתוף פעולה.

ניר חינסקי: מיקרוסופט ביחד עם משטרת קנדה פיתחה מערכת שנקראת CATS CHILD EXPLOITATION TRACKING SYSTEM שמאפשרת למשטרות בעולם להתחבר.

ניר חינסקי: מאז שנת 2004 50 מדינות הצטרפו.

ניר חינסקי: בשנת 2006 האיחוד האירופי אימץ את התוכנית.

ניר חינסקי: זה מאפשר למשטרות בעולם לעקוב אחרי ניצול ילדים באינטרנט.

ניר חינסקי: ישראל חתמה על ההסכמים כדי להצטרף לתוכנית.

ניר חינסקי: בפועל עדיין לא הצטרפה.

ניר חינסקי: אבל ההסכמים נחתמו בסוף שנת 2009.

ניר חינסקי: אין פרטיות באינטרנט.

ניר חינסקי: כאשר אני מעלה תמונה לאינטרנט היא כבר לא רכושי.

ניר חינסקי: כל אחד יכול להעתיק אותו, לשנות אותה קצת ולהפיץ בדרכים שונות.

ניר חינסקי: מיקרוסופט העניקה לרשויות החוק בארצות הברית מערכת שנקראת Photo DNA שכל המטרה שלה היא לנתח תמונות פוגעניות באינטרנט.

ניר חינסקי: על ידי אלגוריתים מיוחד שנותן מאפיינים ייחודיים עוזר לי לזהות גם אם מישהו שינה את התמונה.

ניר חינסקי: על ידי זה עוזרים לנקות את הרשת מאותן תמונות פוגעניות.

ניר חינסקי: התוכנה מיועדת לספקי הגישה שיסרקו את כל האתרים שהם מארחים ויסננו את אותן תמונות.

מאיר שטרית: דפנה מוסינזון מנהלת בית הספר המקיף החקלאי פרדס חנה.

דפנה מוסינזון: אני כמנהלת בית ספר של 1400 ילדים צריכה להתמודד עם הבעיות יום יום.

דפנה מוסינזון: אנחנו מנהלים מערכת דיווח ממחושבת אינטרנטית להורים, לתלמידים, למורים.

דפנה מוסינזון: מערכת תקשורת פנימית לעצמנו.

דפנה מוסינזון: לא באינטרנט.

דפנה מוסינזון: הוראה מקוונת מתוקשרת, תגבור לימודי.

דפנה מוסינזון: תלמידה עשתה "fishing".

דפנה מוסינזון: מי שלימד אותה לעשות את זה, זה אבא שלה.

דפנה מוסינזון: קבוצות השנאה ב-face book זה כאין וכאפס לעומת סטלג 13.אס.אס.

דפנה מוסינזון: וגסטפו.

דפנה מוסינזון: הזמנה למכות ב- ICQ שהתרחשו בין שתי קבוצות בנות.

דפנה מוסינזון: כל האירועים האלה לא מתנהלים בתוך בית הספר תחת השגחת המורים.

דפנה מוסינזון: האירועים האלה מתרחשים בשעות אחר הצהריים כאשר התלמיד נמצא בבית.

דפנה מוסינזון: אבל הכול מתנקז לעולם בית הספר.

דפנה מוסינזון: כשצצו האירועים האלה בית הספר בנה צוותי תגובה וניהל את המשברים בעזרת שפ"י.

דפנה מוסינזון: באירוע ה-fising אפילו לא ידענו שצריך לפנות למשטרה, שזו עבירה.

דפנה מוסינזון: אני אסכם איך אני רואה כמנהלת בית ספר את העניין הזה.

דפנה מוסינזון: קודם כל חסר ידע לצוות החינוכי.

דפנה מוסינזון: זה פרדוקס.

דפנה מוסינזון: הילדים שכחו מה שההורים או המורים עוד לא למדו ולא ילמדו כנראה אולי אף פעם.

דפנה מוסינזון: פה יושבים אנשים שרובם אורייני מחשב.

דפנה מוסינזון: הרוב הוא לא כזה בכלל.

דפנה מוסינזון: יש צוות הוראה מבוגר שקשה לשלב אותו בשינויים.

דפנה מוסינזון: אז חסר המון ידע.

דפנה מוסינזון: בית הספר זה מקום שבו אפשר להביא למודעות אבל זה לא המקום היחיד שבו ההורים יכולים לקבל את ההדרכה.

דפנה מוסינזון: ככל שגיל הילדים נמוך יותר למערכת החינוך יש יותר השפעה.

דפנה מוסינזון: ככל שהילד גדול יותר למערכת החינוך יש פחות השפעה על הילד.

דפנה מוסינזון: שם צריך לעבוד הרבה יותר על ההורים.

מאיר שטרית: תודה רבה חברים.

מאיר שטרית: אני רוצה לסכם את הישיבה.

מאיר שטרית: אין שום ספק שפה צריך פעולה משולבת של הרבה כלים ביחד כדי להשיג את המטרה של הגנה באינטרנט.

מאיר שטרית: אני לא מאמין בסגירת דלתות לילדים.

מאיר שטרית: בסופו הדרך הילדים עוקפים את המחסומים די בקלות.

מאיר שטרית: אין תחליף לעניין של חינוך.

מאיר שטרית: בחינוך צריך לדעת לא מה ללמוד אלא איך ללמוד.

מאיר שטרית: היום כשהאינטרנט כל כך נפוץ זה עוד יותר חזק.

מאיר שטרית: הילדים מוצפים בשפע של מידע.

מאיר שטרית: החוכמה היא לעשות סינון.

מאיר שטרית: צריך לומר לילדים לא אל תגלשו אלא כיצד תגלשו.

מאיר שטרית: אם זה משולב עם טכנולוגיות של הגנה זה יכול להשיג את התוצאה.

מאיר שטרית: במערכת החקיקה הישראלית אין בעצם טיפול רציני בנושא האינטרנט.

מאיר שטרית: כיושב ראש ועדת המדע נחשפתי לדברים האלה יותר ואני מתכוון לטפל בסוגיות הללו.

מאיר שטרית: גם לקיים דיונים נוספים.

מאיר שטרית: לא רק ביום האינטרנט הלאומי אלא בכלל לנסות ליזום חקיקה ורגולציה מבלי לפגוע בפרטיות כדי שילדים לא ייכנסו לאתרים מסוכנים.

מאיר שטרית: אם יש חקיקה ויש אכיפה אפקטיבית אז אנחנו עושים צעד קדימה.

מאיר שטרית: אני מודה לכל המשתתפים.

מאיר שטרית: אני חושב שזה היה דיון מעניין.

מאיר שטרית: אני מקווה שנתראה בהמשך הדרך בביצוע של דברים שיביאו להגנה יותר טובה.

מאיר שטרית: תודה רבה.